
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 32P/37/2026 2326200742 29. 04. 2026 JUDr. Andrea Sátorová ECLI:SK:OSGA:2026:2326200742.3
Rozsudok bez odôvodnenia Okresný súd Galanta v konaní vedenom pred sudkyňou JUDr. Andreou Sátorovou v právnej veci navrhovateľky: A. B. B., C. D., nar. XX.XX.XXXX, trvale bytom E. F. XXX, a manžela navrhovateľky: G. B., nar. XX.XX.XXXX, trvale bytom F. XXX, o návrhu na rozvod manželstva a úpravu rodičovských práv a povinností k maloletým deťom: H. B., nar. XX.XX.XXXX a I. B., nar. X.XX.XXXX, obe bytom ako rodičia, v konaní zastúpené Úradom práce, sociálnych vecí a rodiny Galanta, takto rozhodol: I. Súd manželstvo navrhovateľky: A. B. B., C. D. narodená XX.XX.XXXX a manžela: G. B., narodený XX.XX.XXXX, uzavreté dňa XX.XX.XXXX vo E. F., zapísané v knihe manželstiev matričného úradu E. F., zväzok J., ročník XXXX, strana XXX, por. č. XX, rozvádza. II. Súd schvaľuje rodičovskú dohodu v nasledovnom znení: Maloleté deti sa na čas po rozvode zverujú do striedavej osobnej starostlivosti oboch rodičov, a to v týždňových intervaloch tak, že matka bude zabezpečovať starostlivosť v nepárnych týždňoch a otec bude zabezpečovať starostlivosť o maloleté deti každý párny týždeň v kalendárnom roku s tým, že maloleté deti si budú odovzdávať a preberať vždy v nedeľu toho ktorého kalendárneho týždňa o 18:00 hod. v bydlisku toho rodiča, ktorému aktuálne končí starostlivosť o maloleté deti. Obaja rodičia majú právo maloleté deti zastupovať a spravovať ich majetok. Počas trvania striedavej osobnej starostlivosti rodičov sa výživné neurčuje. Styk rodičov s maloletými deťmi počas trvania striedavej osobnej starostlivosti rodičov o maloleté dieťa sa neupravuje. III. Žiaden z účastníkov nemá nárok na náhradu trov konania. Poučenie: Proti výroku II. tohto rozsudku, ktorým bola schválená rodičovská dohoda, nie sú rodičia oprávnení podať odvolanie (§ 122 CMP). Proti výroku I. a III. nemožno podať odvolanie, nakoľko sa tohto svojho práva účastníci konania v súlade s ustanovením § 368 Civilného sporového poriadku po vyhlásení rozhodnutia pred súdom účinne vzdali. Manžel, ktorý prijal priezvisko druhého manžela, môže do 3 mesiacov po právoplatnosti rozhodnutia o rozvode oznámiť úradu, poverenému viesť matriky, že prijíma opäť svoje predchádzajúce priezvisko.
Písomné vyhotovenie rozhodnutia v zmysle § 221 písm. a) Civilného sporového poriadku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. CMP. Rozsudok je v časti výživného vykonateľný doručením (§ 44 CMP).

